**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL gatvių pavadinimų suteikimo**

2021 m. kovo 8 d. Nr. T1-78

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 5 punktu, Klaipėdos miesto savivaldybės taryba nusprendžia:

1.  Suteikti suplanuotai gatvei, išdėstytai tarp taškų Nr. 1–2–3–4–5, pavadinimą – Eduardo Franco g. (1 priedas).

2. Suteikti suplanuotai gatvei, išdėstytai tarp taškų Nr. 6–7–8–3, pavadinimą – Johano Adolfo Klempo g. (1 priedas).

3. Suteikti suplanuotai gatvei, išdėstytai tarp taškų Nr. 9–10–11–5–12, pavadinimą – Heinricho ir Vilhelmo Pyčų g. (1 priedas).

4. Suteikti suplanuotai gatvei, išdėstytai tarp taškų Nr. 1–2–3, pavadinimą – Vilkijos g. (2 priedas).

5. Suteikti suplanuotai gatvei, išdėstytai tarp taškų Nr. 2–4–5, pavadinimą – Seredžiaus g. (2 priedas).

6. Suteikti suplanuotai gatvei, išdėstytai tarp taškų Nr. 6–5–7–8, pavadinimą – Skirsnemunės g. (2 priedas).

7. Pakeisti Utenos g. geografines charakteristikas pavadinimą – pratęsti Utenos gatvės ašinę liniją nuo taško Nr. 9 per tašką Nr. 1 iki taško Nr. 10 (2 priedas).

8. Įpareigoti Klaipėdos miesto savivaldybės administracijos direktorių organizuoti gatvių pavadinimų lentelių gamybą.

9. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Geodezijos ir GIS skyriaus vyriausioji specialistė

Marija Buivydienė, tel. 39 63 18

2020-03-02